cyanic-selkie/wikianc huggingface dataset:
วัยรุ่นวัยฝัน ซีซัน 2
ตอนที่ 1 (12 มีนาคม 2563)
เริ่มต้นด้วยงานเลี้ยงต้อนรับเหล่าเด็กฝึกหัด เมนเทอร์ได้เข้าร่วมรับประทานการอาหารเย็นร่วมกับเหล่าเด็กฝึกหัดทั้ง 109 คน ในฤดูกาลที่ผ่านมาเมนเทอร์จะสามารถพบเจอกับเด็กฝึกหัดได้เพียงแค่การจัดอันดับเท่านั้น ในครั้งนี้เมนเทอร์จะได้พบพวกเขาล่วงหน้าเพื่อเรียนรู้เกี่ยวกับตัวตนและภูมิหลังของพวกเขา เพื่อให้พวกเขาสามารถพูดคุยกับเทรนเนอร์ได้ดีขึ้น เหล่าเด็กฝึกหัดทุกคนจะแนะนำตัวเองในงานเลี้ยงและนั่งรอบโต๊ะตัวยาวซึ่งอยู่ติดกัน ในวันถัดไปเทนเนอร์ทั้ง 4 คน ได้ทำการแสดงบนเวทีให้กับเหล่าเด็กฝึกหัด เมนเทอร์ด้านการเต้น ลิซ่า ได้ทำการแสดงในเพลง In the Name of Love and Attention ; เมนเทอร์ด้านการแรพ โจนี่ เจ ได้ทำการแสดงในเพลง My Man ; เมนเทอร์ด้านการร้อง เอลลา เฉิน ได้ทำการแสดงในเพลง How Old Are You และ ตัวแทนโปรดิวเซอร์รุ่นเยาว์ ช่ายสวี่คุนได้ทำการแสดงในเพลง YOUNG จากนั้นมาถึงขั้นตอนของการประเมินเบื้องต้นสำหรับเด็กฝึกหัด เด็กฝึกหัดที่เลือกเพลงเดียวกันจะถูกจับคู่แบบหนึ่งต่อหนึ่งโดยอัตโนมัติและแข่งขันกันเอง การแสดงแบบหนึ่งต่อหนึ่งช่วยให้เมนเทอร์ได้สังเกตและเปรียบเทียบเด็กฝึกหัดได้ง่ายขึ้น โดยเมนเทอร์จะจัดอันดับเด็กฝึกแบ่งเป็นห้อง A ถึง F ตามความสามารถ
ตอนที่ 1 การแสดงการประเมินเบื้องต้น
ตอนที่ 2 (14 มีนาคม 2563)
ขั้นตอนของการประเมินเบื้องต้นยังคงดำเนินต่อไป ขง เสว่เอ๋อร์ (Kong Xueer) กลายเป็นผู้ฝึกหัดคนแรกที่ได้อยู่ในห้อง A เธอและ จ้าว เสี่ยวถัง (Zhao Xiaotang) ได้พูดคุยเกี่ยวกับการเป็นเด็กฝึกหัดที่ได้เปิดตัวมาก่อนและประสบการณ์ของพวกเขาทำให้พวกเขาเติบโตขึ้นและเป็นอิสระมากขึ้น, หวังซิง (Wang Qing) และ จางยวี่ (Zhang Yu) แสดงเพลงTheme Song of Love ใช้สไตล์ที่เป็นเอกลักษณ์ของพวกเขา และทำให้เมนเทอร์และเหล่าเด็กฝึกหัดหัวเราะกันอย่าสนุกสาน การจัดการการแสดงออกทางสีหน้าของ หวังซิง (Wang Qing) และการแสดงโดยรวมของเธอนั้นพาเธอเข้าสู่ห้อง A ได้สำเร็จ, การต่อสู้ที่ดุเดือดของ ช่างกวนสี่อ้าย (Shangguan Xiai), อันฉี (An Qi) และ สวี่เจียฉี (Xu Jiaqi) พวกเขาทุกคนพิสูจน์ตัวเองจากการแสดงเดี่ยวและได้รับการประเมินเข้าห้อง A, ช่าย จั๋วอี๋ (Chua Zhuoyi) ระเบิดน้ำตาออกมาเมื่อเธอแบ่งปันความรู้สึกของเธอเกี่ยวกับความเกลียดชังจากผู้คนบนอินเทอร์เน็ตที่มีต่อเธอ พวกเขาคิดว่าประสบการณ์ของเธอทำให้เธอ "ไม่เหมาะสม" สำหรับการเป็นเกิร์ลกรุ๊ป เธอยืนยันว่าเธอไม่ได้สนใจความคิดเห็นเลย เธอจะรักตัวเองเป็นตัวของตัวเองและดำเนินการต่อไปอย่างกล้าหาญ เมนเทอร์ด้านการร้อง เอลล่า กล่าวว่าผู้หญิงไม่ควรมองเพียงด้านเดียว ไม่ควรกำหนดความเป็นผู้หญิงและปล่อยผู้หญิงเป็นตัวของตัวเอง
ตอนที่ 2 การแสดงการประเมินเบื้องต้น
ตอนที่ 3 (19 มีนาคม 2563)
ขั้นตอนของการประเมินเบื้องต้นยังคงดำเนินต่อไป การแสดงท่าเต้นแบบญี่ปุ่นรูปแบบใหม่ของ ต้วนเสี่ยวเหวย (Duan Xiaowei ) ทำให้ทุกคนประหลาดใจ จากนั้นเธอจึงได้รับการประเมินให้อยู่ในห้อง A, หลังจากการแสดงที่ "ช่างพูดช่างเจรจา" ยวี่ซูซิน (Yu Shuxin) ใช้เวลา 3 นาทีอธิบายว่าเธอพยายามแสดงความรู้สึกของเธอผ่านการแสดงในรายการได้อย่างไร. เมื่อเวลาผ่านไป ความง่วงทำให้บรรยากาศนั้นเงียบสงัด แต่การเปิดโชว์ที่สวยงามของ ยฺวี่เหยียน (Yu Yan) ทำให้ทุกคนได้ตื่นตาและตกตะลึงกับการแสดงของเธอ และเธอก็ได้รับการประเมินให้ได้อยู่ในห้อง A. หลิวยวี่ซิน (Liu Yuxin) เลือกเพลง "No Joke" ดังนั้นเธอจึงไม่มีคู่แข่ง การแสดงที่สมบูรณ์แบบของเธอชนะใจเหล่าเมนเทอร์ ลิซ่าบอกว่านี่คือสิ่งที่เธอรอคอยและ หลิวยวี่ซิน (Liu Yuxin) ก็ทำได้ทุกด้าน. ทุกคนแปลกใจอย่างมากเกี่ยวกับ ฉินหนิวเจิ้งเวย (Qinniu Zhengwei) ที่ได้มารายการนี้ แต่ ฉินหนิวเจิ้งเวย (Qinniu Zhengwei) คิดว่าเป็นการยากที่จะเข้าใจใครบางคนผ่านทางอินเทอร์เน็ตดังนั้นเธอจึงต้องการแสดงความสามารถให้ทุกคนเห็นมากขึ้นจากรายการนี้. การต่อสู้ระหว่าง AKB48 และ SNH48 ที่ดึงดูดความสนใจของทุกคนเพราะทั้งสองกลุ่มมาจากระบบเดียวกัน แม้ว่าพวกเขาจะมีความสำเร็จอยู่ในแวดวงของพวกเขา โม่หาน (Mo Han) กล่าวว่าพวกเขาอยู่ในสถานะแบบวงปิดดังนั้นพวกเขาจึงต้องการออกจากวงและพัฒนาตัวเองไปทีละขั้น เอลล่าชี้ให้เห็นว่าการแสดงของทั้งสองกลุ่มค่อนข้างมีรูปแบบตายตัวไม่มีอะไรพิเศษและไม่เป็นตัวของตัวเอง พวกเขาควรคิดว่าสมาชิกกลุ่มเกิร์ลกรุ๊ปคนไหนที่พวกเขาต้องการให้คนอื่นจำได้ ทุกคนในสองทีมนี้จึงได้รับการประเมินให้อยู่ในห้อง D
ตอนที่ 3 การแสดงการประเมินเบื้องต้น
ตอนที่ 4 (21 มีนาคม 2563)
ขั้นตอนของการประเมินเบื้องต้นยังคงดำเนินต่อไป เริ่มต้นด้วยการแข่งขันของทีมแร็พ โจนี่ เจ (Jony J) กล่าวว่าแร็ปเปอร์ในรายการนี้เป็นเหมือนการเล่นนอกบ้านเพราะนี่คือบ้านสำหรับผู้ฝึกหัด เขาเข้มงวดกว่าที่คาดไว้ เมื่อเขาวิจารณ์การแสดงของ จินจื๋อหย่า (Gia) ทุกคนค่อนข้างตกใจ. ในฐานะแรปเปอร์มืออาชีพ หน่ายว่าน (NINEONE) ได้เปิดตัวผลงานต้นฉบับกว่า 30 ชิ้น แต่ Jony J กล่าวว่าเพลงที่เธอเลือกนั้นมีความสามารถไม่เพียงพอในการแข่งขันเนื่องจากมันไม่ได้แสดงว่าเธอมีความสามารถอะไร. ช่ายสวี่คุน (Cai Xukun) และ Jony J มีความคิดเห็นต่างกันในการจัดอันดับของ เซี่ยเข่อหยิน (Xie Keyin) ช่ายสวี่คุน (Cai Xukun) คิดว่า เซี่ยเข่อหยิน (Xie Keyin)  สมควรได้ห้อง A จากผลงานของเธอโดยรวม ถึงกระนั้น โจนี่ เจ (Jony J)  เชื่อว่าเป็นการดีกว่าที่จะให้สัญญาณว่าเธอดี แต่ไม่ดีพอดังนั้นพวกเขาจึงมอบหมายให้ได้ห้อง B. หลังจากการแสดงของทีมแร็พ หลินเสี่ยวจ๋าย (Lin Xiaozhai) ดึงดูดความสนใจขอเหล่าเด็กฝึกหัดเพราะเธอเป็นผู้มีอิทธิพลอย่างมากและเป็นเจ้าของธุรกิจที่ประสบความสำเร็จ หลินเสี่ยวจ๋าย (Lin Xiaozhai)  บอกว่าเธอเลือกที่จะมาที่นี่เพราะเธอคิดว่าอาชีพของผู้มีอิทธิพลทางอินเทอร์เน็ตนั้นบอบบางมากดังนั้นเธอจึงต้องการพัฒนาทักษะเพิ่มเติม. การแสดงของสาว ๆ จากบริษัท Yuehua ENT นั้นยอดเยี่ยมมาก แต่ที่เมนเทอร์ไม่ประทับใจกับพวกเขาเพราะพวกเขาไม่มีลักษณะที่แตกต่างดังนั้นพวกเธอทั้งหมดจึงถูกมอบหมายให้อยู๋ในห้อง C
การประเมินเบื้องต้นสิ้นสุดลงในที่สุด ภารกิจแรกสำหรับเด็กฝึกหัดคือการประเมินตำแหน่ง มีสามตำแหน่งคือ การร้อง (Vocal), การเต้น (Dance) และการแรป (Rap) ตอนแรกเด็กฝึกหัดทุกคนจะได้เลือกตำแหน่งที่แต่ละคนต้องการ เพลงที่แตกต่างกันสำหรับแต่ละตำแหน่งก็แตกต่างกัน แต่มีเพียงเด็กฝึกหัดในห้อง A เท่านั้นที่มีสิทธิ์เลือกเพลงที่พวกเขาต้องการ จากความคาดหวังของทุกคน ช่างกวนสี่อ้าย (Shangguan Xiai) เลือกเพลง "Kissing the Future of Love" เพราะเธอต้องการแสดงให้ผู้ชมเห็นว่าเธอสามารถทำทุกสิ่งที่พวกเขาต้องการ หลังจากเลือกเพลงที่พวกเขาต้องการ เด็กฝึกหัดในห้อง A สามารถเลือกเพื่อนร่วมทีมที่พวกเขาต้องการ ลำดับของการเลือกเด็กห้อง A ที่จะได้เลือกก่อนคือการจับฉลากชื่อ เด็กกฝึกหัดที่ถูกเรียกชื่อสามารถคัดเลือกเพื่อนร่วมทีมจากห้อง B-F ได้ครั้งเดียวจนครบจำนวน หลังจากผู้เข้าร่วมคลาส A จบการจัดกลุ่มของพวกเขา ยังมีอีกหลายเพลงที่เหลือ สำหรับเพลงที่เหลือทั้งหมดพวกเขาจะถูกเลือกโดยการจับฉลาก อย่างไรก็ตามหากเด็กฝึกหัดบางคนไม่ได้เลือกที่จะแสดงเพลงที่เหลือในตำแหน่งของพวกเขาพวกเขาจะถูกมอบหมายให้อยู่กับกลุ่มอื่น
ตอนที่ 4 การแสดงการประเมินเบื้องต้น
สรุปผลการประเมินเบื้องต้น
จากการประเมินเบื้องต้น จะแบ่งเด็กฝึกหัดทั้งหมดเป็น 5 ห้อง คือ ห้อง A,B,C,D และ F โดยแต่ละห้องมีสมาชิกดังนี้
ตอนที่ 5 (26 มีนาคม 2563)
ภารกิจแรกสำหรับเด็กฝึกหัดได้เริ่มขึ้น นั่นคือการประเมินตำแหน่ง หลังจากที่ได้เลือกทีมและเพลงที่ใช้ในการแสดงแล้ว แต่ละทีมจะต้องขึ้นแสดงบนเวทีสาธารณะ เมื่อการแสดงของแต่ละทีมจบลง จะให้โปรดิวเซอร์รุ่นเยาว์เป็นผู้โหวตให้แก่เด็กฝึกหัด และหลังจากนั้นเด็กฝึกหัดจะต้องไปที่ห้องประกาศผล ในการประกาศผลจะประกาศคะแนนตามลำดับที่มากที่สุด จนถึงอันดับที่ 1 ของทีม ซึ่งคะแนนของผู้ที่ได้อันดับที่ 1 จะไม่ปรากฏ โดยจะประกาศคะแนนเมื่อการแข่งขันภารกิจครั้งแรกจบลง
ในตอนที่ 5 นี้มีการแข่งขันทั้งหมด 5 ทีม เป็นตำแหน่ง Vocal 1 ทีม ตำแหน่ง Dance 1 ทีม และตำแหน่ง Rab 3 ทีม ซึ่งตำแหน่ง Rap ได้ทำการแข่งขันครบทั้งหมดแล้ว ในช่วงท้ายของตอนนี้เป็นการประกาศอันดับของเด็กฝึกหัดในตำแหน่ง Rap ทั้ง 3 เพลง
ตอนที่ 5 การแสดงรอบสาธารณะครั้งที่ 1 การประเมินตำแหน่ง
ความหมายของสี
คะแนนสูงสุดของทีม
หัวหน้าทีม
เซนเตอร์
หัวหน้าทีมและเซนเตอร์
ตอนที่ 6 (28 มีนาคม 2563)
ภารกิจการประเมินตำแหน่งยังคงดำเนินต่อไป โดยในตอนนี้มีการแข่งขันของทีม Dance 3 ทีมและ ทีม Vocal อีก 3 ทีม
ตอนที่ 6 การแสดงรอบสาธารณะครั้งที่ 1 การประเมินตำแหน่ง
ความหมายของสี
คะแนนสูงสุดของทีม
หัวหน้าทีม
เซนเตอร์
หัวหน้าทีมและเซนเตอร์
ตอนที่ 7 (2 เมษายน 2563)
ตอนที่ 7 การแสดงรอบสาธารณะครั้งที่ 1 การประเมินตำแหน่ง
ความหมายของสี
คะแนนสูงสุดของทีม
หัวหน้าทีม
เซนเตอร์
หัวหน้าทีมและเซนเตอร์
ภารกิจที่ 1: การประเมินตำแหน่ง
ในการประกาศผลคะแนนจะถูกตัดสินแยกไปในแต่ละตำแหน่ง ทีมที่มีคะแนนเป็นอันดับที่ 1 ของแต่ละตำแหน่ง เด็กฝึกหัดที่ได้อันดับที่ 1 ในทีมนั้นจะได้รับคะแนนพิเศษเพิ่ม 20,000 คะแนน และเด็กฝึกหัดคนอื่นๆที่เหลือในทีม จะได้คะแนนพิเศษเพิ่ม 10,000 คะแนน และทีมที่ได้คะแนนเป็นอันดับที่ 2 ของตำแหน่ง Dance และ Vocal สมาชิกในทีมจะได้คะแนนเพิ่มอีก 3,000 คะแนน โดยจะนำคะแนนดังกล่าวไปรวมกับคะแนนโหวตในแต่ละสัปดาห์ และเมื่อการประเมินตำแหน่งทุกตำแหน่งเสร็จเรียบร้อย เด็กฝึกหัดทุกคนจะถูกเรียงอันดับจากคะแนนที่ได้ (ไม่รวมคะแนนพิเศษ) เพื่อการจัดห้อง A-F ในการฝึกซ้อมสำหรับภารกิจต่อไป
ประกาศผลคะแนนตำแหน่ง Rap
ความหมายของสี
ทีมที่คะแนนสูงสุด
อันดับของเด็กฝึกหัดตำแหน่ง RAP
ประกาศผลคะแนนตำแหน่ง Dance
ทีมที่คะแนนสูงสุด
ผู้ที่คะแนนสูงสุด
อันดับของเด็กฝึกหัดตำแหน่ง DANCE
เห่าช้าง
เห่าช้าง (Roughneck monitor lizard; ) เป็นสัตว์เลื้อยคลานในวงศ์เหี้ย (Varanidae) และ เป็นสัตว์ป่าคุ้มครอง ตาม พระราชบัญญัติสงวนและคุ้มครองสัตว์ป่า พ.ศ. 2535
ศัพทมูลวิทยา
โดยชื่อ "เห่าช้าง" มาจากเสียงขู่ศัตรู ฟังดูคล้ายเสียงขู่ของงูเห่า เชื่อกันว่าน้ำลายมีพิษ หากถูกกัดจะเป็นอันตรายถึงตายได้ ที่จริงแล้วเป็นความเชื่อที่ผิด
ลักษณะทั่วไป
ตัวจะเล็กกว่าเหี้ย (V. salvator) มีความยาวประมาณ 1.3 เมตร มีสีดำเข้ม มีลายเลือน ๆ ขวางลำตัว ปากแหลมและเกล็ดบนสั้น เกล็ดบนคอใหญ่เป็นแหลม ๆ คล้ายหนามทุเรียน เฉพาะช่วงคอเกล็ดจะย้อนไปหาส่วนหัว อาศัยอยู่ในป่าทึบและเดินหากินบนพื้นดิน แต่ก็ปีนต้นไม้เก่ง  พบในป่าประเภทป่าดิบชื้นและป่าชายเลนในภาคใต้ของประเทศไทยและพม่า, หมู่เกาะสุมาตรา, บอร์เนียว, มาเลเซีย, ฟิลิปปินส์ แต่ก็มีรายงานพบที่อุทยานแห่งชาติเขาใหญ่ จังหวัดนครราชสีมาด้วย อาหารคือ ไก่, นก, ปลา, กบ, เขียด กินได้ทั้งของสด และของเน่า
การผสมพันธุ์
ผสมพันธุ์ในช่วงเดือนมกราคม-มีนาคม โดยวางไข่ตามหลุมที่ขุดเป็นโพรง เมื่อออกไข่แล้วจะไม่ฟักไข่ ลูกฟักออกจากไข่เองตามธรรมชาติ และเมื่อลูกออกจากไข่แล้วก็จะหากินเอง
อุปนิสัย
ดุร้ายกว่าเหี้ยชนิดอื่น ๆ เมื่อเข้าใกล้จะขู่ การเลี้ยงในสภาพที่เลี้ยงทำได้ยาก เนื่องจากเป็นสัตว์ขี้อาย
เส้นเมริเดียนที่ 83
เส้นเมริเดียนที่ 83 อาจหมายถึง:
ทตโตริ
ทตโตริ อาจหมายถึง
กีฬายกน้ำหนักในโอลิมปิกฤดูร้อน 2020
การแข่งขันกีฬายกน้ำหนักในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 5 สิงหาคม ค.ศ. 2021 ณ สนามกีฬายกน้ำหนักโอะอิ
รายชื่อทางแยกในเขตคลองสาน
รายชื่อทางแยกในเขตคลองสาน เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
วิสรรชนีย์
วิสรรชนีย์ หรือ นมนาง (ะ) ใช้เป็นสระ อะ เมื่ออยู่หลังพยัญชนะต้น และใช้ประสมสระ เอะ แอะ โอะ เอาะ เออะ เอียะ เอือะ และ อัวะ
อนึ่ง คำว่า "ประวิสรรชนีย์" เป็นคำกริยา หมายถึง ใส่เครื่องหมายวิสรรชนีย์ นี้ (ประ หมายถึง ทำเป็นจุดๆ)
วิสรรชนีย์เป็นเครื่องหมายที่มีใช้ในตระกูลอักษรพราหมี ตั้งแต่หลังสมัยพระเจ้าอโศก (ในราวราชวงศ์กษัตรปะ) โดยมีลักษณะเป็นเครื่องหมายวงกลมขนาดเล็กสองวง คล้ายเครื่องหมาย colon (colon)
คำว่า "วิสรรชนีย์" มาจากศัพท์ภาษาสันสกฤต "วิสรฺชนีย" विसर्जनीय (ในสมัยหลังนิยมเรียกว่า วิสรฺค विसर्ग ) หมายถึงเครื่องหมายที่ใช้เพื่อแทนเสียงลมหายใจมาก โดยวางไว้หลังสระ เช่น "दुःख, रामः" เมื่อถ่ายทอดเป็นอักษรไทย นิยมใช้เครื่องหมาย "ะ" เป็น "ทุะข, รามะ" เป็นต้น สำหรับระบบการเขียน IAST ใช้ "ḥ", ระบบ Harvard-Kyoto ใช้ H, และอักษรเทวนาครีใช้ "ः"
ตำนานสมเด็จพระนเรศวรมหาราช ภาค ๔ ศึกนันทบุเรง
ตำนานสมเด็จพระนเรศวรมหาราช ภาค ๔ ศึกนันทบุเรง เป็นภาพยนตร์ภาคที่สี่ในภาพยนตร์ชุด ตำนานสมเด็จพระนเรศวรมหาราช กำหนดฉายในวันที่ 11 สิงหาคม พ.ศ. 2554
เนื้อเรื่อง
ภาพยนตร์ ตำนานสมเด็จพระนเรศวรมหาราช ภาค ๔ ศึกนันทบุเรง ถ่ายทอดเรื่องราวอันเป็นผลจากการปราชัยของหงสาวดีในคราวศึกพระยาพะสิมและพระเจ้าเชียงใหม่ ซึ่งทำให้พระเจ้านันทบุเรงทรงตระหนักในพระปรีชาสามารถของสมเด็จพระนเรศวร และในความเข้มแข็งของกองทัพอยุธยา จึงทรงยกทัพใหญ่เป็นทัพกษัตริย์มาย่ำยีราชธานีสยาม กองทัพกษัตริย์ของพระเจ้าหงสาวดีนันทบุเรงมีความสมบูรณ์ยิ่งใหญ่น่าเกรงขามกว่าทุกศึก ประกอบด้วยช้าง 3,200 ทัพ ม้า 12,000 และไพร่ราบซึ่งมีจำนวนถึง 252,000 คน โดยมีนายทัพผู้ปรีชาสามารถมาร่วมรบ ทั้งพระมหาอุปราชา, มางจาชโร เจ้าเมืองจาปะโร และลักไวทำมูทหารกล้า โดยพระเจ้านันทบุเรงตั้งทัพหลวงทางทิศตะวันตกเฉียงเหนือที่ขนอนปากคู ทัพมังมอดราชบุตร์กับพระยาพระรามตั้งที่ทุ่งมะขามหย่อง ทัพพระยานครตั้งที่ปากน้ำพุทธเลา ทัพนันทสูตั้งที่ขนอนบางลาง ทัพพระเจ้าตองอูตั้งทุ่งชายเคือง ทัพพระมหาอุปราชาตั้งที่ขนอนบางตะนาว
กิตติศัพท์ความยิ่งใหญ่น่าเกรงขามของพระเจ้าหงสาที่ยกทัพเข้ามานี้ เมื่อไทยเห็นว่าเป็นศึกใหญ่เหลือกำลังจะต่อสู้เอาไชยชนะได้กลางแปลง จึงเอาพระนครเป็นที่มั่นให้ต้อนคนเข้าพระนคร จัดทัพเป็นกองโจรคอยเที่ยวตัดลำเลียงเสบียงอาหารข้าศึกอยู่ทุกหนทุกแห่ง การป้องกันพระนครคราวนี้ให้ขุดลำแม่น้ำเป็นคูพระนครทางตะวันออกสำเร็จ ก่อกำแพงด้านตะวันออก ขยายลงไปจนริมน้ำเหมือนกับด้านอื่น ๆ ตั้งปืนใหญ่ประจำป้อมแลกำแพงแข็งแรงเหมือนกันหมดทุกด้านมีปืนใหญ่น้อยกระสุน ดินดำและเครื่องศัตราวุธเสบียงอาหารบริบูรณ์ เสบียงอาหารที่จะขนเข้าพระนครไม่ได้ก็ให้ทำลายเสีย มิให้เป็นกำลังแก่ข้าศึก
ในช่วงต้นเดือนยี่ข้าวในนายังเกี่ยวไม่เสร็จ สมเด็จพระนเรศวรจึงรับสั่งให้เจ้าพระยากำแพงเพชรยกทัพออกไปป้องกันชาวนาที่กำลังเกี่ยวข้าว พอทัพพม่าของพระมหาอุปราชยกทัพมาถึงก็ให้ทัพม้าเข้าตีจนทัพเจ้าพระยากำแพงเพชรแตกพ่ายหนีเข้าเมือง สมเด็จพระนเรศวรทรงพิโรธอย่างมาก เพราะไทยไม่เคยแตกพ่ายแพ้ต่อข้าศึกอาจทำให้ทหารขวัญเสีย พระองค์จึงมีรับสั่งประหารชีวิตเจ้าพระยากำแพงเพชร แต่โชคดีที่มณีจันทร์ได้ขอชีวิตเอาไว้ การศึกครั้งนี้พม่าหมายมั่นจะตีกรุงศรีอยุธยาให้ได้ แต่ด้วยความแข็งแกร่งของทหารไทยจึงรักษาที่มั่นเอาไว้ได้เสมอ เสด็จออกปล้นค่ายพม่าซึ่งเป็นทัพหน้าของหงสาวดี ข้าศึกแตกพ่ายถอยหนี พระองค์จึงไล่ตีมาจนถึงค่ายของมังจาปะโร เสด็จลงจากม้าคาบพระแสงดาบแล้วนำทหารปีนบันไดขึ้นกำแพงข้าศึก แต่ทรงถูกมังจาปะโรใช้หอกแทงตกลงมาข้างล่าง 	สมเด็จพระเอกาทศรถจึงสั่งให้เลิกกองทัพกลับพระนครทันที
พระเจ้าหงสาวดีทรงทราบการกระทำอันห้าวหาญของสมเด็จพระนเรศวรจึงตรัสว่า ถ้าพระนเรศวรออกมาอีกจะต้องจับพระองค์ ให้ได้ถึงแม้ว่าจะใช้ทหารมากมายเพียงใด จึงมีรับสั่งให้ลักไวทำมูนำทหารไปจัดการพระนเรศวรทันที สมเด็จพระนเรศวรทรงออกไปตีค่ายหลวงพม่าอีก พม่าจึงใช้ทหารล่อให้พระองค์ไล่ตี เข้ามาจนถึงบริเวณที่ลักไวทำมูซุ่มรออยู่ ลักไวทำมูจะเข้ามาจับพระองค์ สมเด็จพระนเรศวรจึงใช้พระแสงทวนแทงลักไวทำมูตายทันที สุดท้ายกองทัพพม่าจึงถอยทัพกลับไป ขณะเดียวกันพระราชมนูยอดทหารเอกกรุงศรีก็ถูกจับตัวไปเป็นเชลย
การออกฉาย
ตำนานสมเด็จพระนเรศวรมหาราช ภาค ๔ ศึกนันทบุเรง ออกฉายรอบสื่อมวลชน เมื่อวันที่ 10 สิงหาคม พ.ศ. 2554 ณ โรงภาพยนตร์ เอสเอฟ เวิลด์ ซีนีมา ศูนย์การค้าเซ็นทรัลเวิลด์
Arapaima leptosoma
Arapaima leptosoma ปลาน้ำจืดขนาดใหญ่ชนิดหนึ่งในวงศ์ปลาอะราไพม่า (Arapaimidae) ชนิดหนึ่ง
จัดเป็นปลาอะราไพม่าชนิดใหม่ ที่เพิ่งประกาศไปเมื่อ ค.ศ. 2013 โดยถือว่าเป็นปลาอะราไพม่าชนิดใหม่ตั้งแต่มีการอนุกรมวิธานเมื่อปี ค.ศ. 1847 โดยที่คำว่า leptosoma ที่ใช้เป็นชื่อวิทยาศาสตร์นั้นมาจากภาษากรีกคำว่า leptos (ผอมเพรียว) และ soma (ร่างกาย) หมายถึง รูปร่างของปลาชนิดนี้
A. leptosoma มีความแตกต่างจากปลาอะราไพม่าชนิดอื่น คือ ครีบหางมีลายเหมือนลายดอกสีขาวลึกหรือชัดเจนกว่า มีโพรงจมูกบนส่วนหัวที่ต่างออกไป และครีบหลัง ตลอดจนสีบนลำตัว มีความยาวประมาณ 2.5 เมตร หรือมากกว่านั้น และน้ำหนักหนักได้มากกว่า 200 กิโลกรัม สามารถฮุบอากาศหายใจได้เองบนผิวน้ำเหมือนกับปลาชนิดอื่นในวงศ์เดียวกัน
พบกระจายพันธุ์ในลุ่มน้ำอเมซอน ในทวีปอเมริกาใต้ เช่น บราซิล แม้จะเป็นปลาชนิดที่เพิ่งประกาศใหม่ แต่ว่าในแวดวงปลาสวยงาม ปลาอะราไพม่าชนิดนี้พบอยู่ได้ทั่วไปตามพิพิธภัณฑ์สัตว์น้ำหรือในตลาดค้าปลาสวยงาม โดยใช้ชื่อวิทยาศาสตร์ว่า A. gigas ซึ่งเป็นชื่อของชนิดดั้งเดิมที่เป็นที่รู้จัก ปัจจุบันพิพิธภัณฑ์สัตว์น้ำในทวีปยุโรปเริ่มที่จะระบุชื่อวิทยาศาสตร์อย่างถูกต้องบ้างแล้ว ซึ่งปลาส่วนใหญ่ที่พบโดยทั่วไปนั้น เป็นชนิด A. leptosoma นี้ มากกว่า
เส้นเมริเดียนที่ 84
เส้นเมริเดียนที่ 84 อาจหมายถึง:
ชินวัตร
ชินวัตร เป็นชื่อ อาจหมายถึง
10 Years of Love เดอะสตาร์ ทีวี สเปเชียล
10 YEARS OF LOVE THE STAR TV SPECIAL เป็นรายการที่สานต่อความสนุกจากคอนเสิร์ต "10 Years of Love THE STAR in concert" กับการรวมตัวกันของ 50 ศิลปินจากเดอะสตาร์ทั้ง 10 รุ่น โดยนำมาออกอากาศทางช่องวัน ซึ่งในรายการนี้จะมีการผลัดเปลี่ยนหมุนเวียนเหล่าเดอะสตาร์ขึ้นมาโชว์บนเวทีในแต่ละสัปดาห์ ซึ่งปัจจุบัน รายการนี้ได้ออกอากาศครบทุกตอนแล้ว แต่ช่องวันได้นำมาออกอากาศซ้ำอีกครั้งเนื่องจากการแข่งขันเดอะสตาร์ ค้นฟ้าคว้าดาวปีที่ 11 ยังไม่ได้เริ่มการแข่งขัน จึงทำให้ยังไม่มีรายการมาออกอากาศในช่วงเวลาดังกล่าว
เฟซเดอะฮีท
เฟสเดอะฮีท (Face the Heat) เป็นอัลบั้มชุดที่ 12 ของ สกอร์เปียนส์ ที่วางขายในค.ศ. 1993 มันถูกผลิตโดยวงและ Bruce Fairbairn ถูกปล่อยวางตลาดโดยค่าย PolyGram อัลบั้มนี้มีการทำโลโก้สถานะของพวกเขาเป็นประเภทของเพลงไปในทางการเมืองเช่นเพลง "Alien Nation"
พระนางโซฮ็อน
พระนางโซฮ็อน สกุลซิม แห่งช็องซง (, 12 ตุลาคม ค.ศ. 1395 – 19 เมษายน ค.ศ. 1446 ) เป็นพระมเหสีในพระเจ้าเซจงมหาราช รัชกาลที่ 4 และเป็นพระพันปีหลวงในพระราชาถึง 2 พระองค์คือ พระเจ้ามุนจง รัชกาลที่ 5 และพระเจ้าเซโจ รัชกาลที่ 7
พระนางโซฮ็อนประสูติเมื่อวันที่ 12 ตุลาคม พ.ศ. 1938 (วันที่ 28 เดือน 9 ตามปีจันทรคติ) ที่เมืองยอจูเป็นธิดาคนโตของใต้เท้า ซิม อน ขุนนางผู้ใหญ่ที่มีส่วนร่วมในการสถาปนาราชวงศ์โชซ็อน
พระนางอภิเษกกับพระเจ้าเซจงตั้งแต่ครั้งยังเป็นองค์ชายชุงนย็องในรัชกาลพระเจ้าแทจง พระเจ้าแทจงโปรดให้สถาปนาพระชายาสกุลซิม ในเจ้าชายชุงนย็องขึ้นเป็นเจ้าหญิงกย็องซุก องจู (敬淑翁主)
เมื่อพระเจ้าแทจงสถาปนาเจ้าชายชุงนย็องขึ้นเป็นรัชทายาท (วังเซจา 왕세자) จึงโปรดให้สถาปนาเจ้าหญิงกย็องซุก องจู สกุลซิมพระชายาของรัชทายาทขึ้นเป็น พระชายากย็องบิน (敬嬪)
เมื่อพระเจ้าแทจงสละราชสมบัติ เจ้าชายชุงนย็อง ลีโทเสด็จขึ้นครองราชย์สืบต่อมา ทรงพระนามว่าพระเจ้าเซจง โปรดให้สถาปนาเจ้าหญิงกย็องซุก องจู สกุลซิม พระชายาขึ้นเป็นพระชายาคง (恭妃)
ขณะที่พระมเหสีนั้นพระเจ้าเซจงมิได้มีรับสั่งให้ปลดจากตำแหน่งเนื่องด้วยพระองค์สงสารเพราะพระนางเป็นพระมารดาของพระราชโอรสถึง 2 พระองค์
ในปีที่ 14 ในรัชกาลพระเจ้าเซจง โปรดให้เฉลิมพระนามพระชายา ขึ้นเป็นพระราชชายา (วังบี 王妃)
พระนางเสด็จสวรรคตเมื่อวันที่ 19 เมษายน พ.ศ. 1989 (วันที่ 24 เดือน 3 ตามปีจันทรคติ) ในปีที่ 28 ช่วงปลายรัชสมัยพระเจ้าเซจงมหาราช สิริพระชนมายุ 50 พรรษา 189 วัน มีพระนามอย่างเป็นทางการภายหลังสวรรคตว่าพระนางโซฮ็อน (昭宪王后)
ในปีที่ 2 ในรัชกาลพระเจ้ามุนจง ซึ่งเป็นพระราชโอรสของพระนางโซฮ็อน โปรดให้เฉลิมพระนามอย่างเป็นทางการของพระราชมารดาว่า พระนางซ็อนอิน ชาซ็อง โซฮ็อน วังฮู (宣仁齐圣昭宪王后)
เฮเลนแห่งกรีซและเดนมาร์ก
เฮเลนแห่งกรีซและเดนมาร์ก สมเด็จพระราชชนนีแห่งโรมาเนีย (2 พฤษภาคม ค.ศ. 1896 - 28 พฤศจิกายน ค.ศ. 1982) หรือ เจ้าหญิงเฮเลนแห่งกรีซและเดนมาร์ก เป็นพระมเหสีในคาโรลที่ 2 แห่งโรมาเนียและเป็นพระราชชนนีในมีไฮที่ 1 แห่งโรมาเนีย
เจ้าหญิงแห่งกรีซ
ในปี ค.ศ. 1910 พระองค์ต้องเสด็จออกจากประเทศพร้อมพระราชบิดา-มารดาและพี่น้อง เป็นผลให้พระปิตุลาของพระองค์คือสมเด็จพระราชาธิบดีจอร์จที่ 1 แห่งกรีซ ต้องถูกเชิญออกจากบัลลังก์และพระบิดาของพระองค์ได้สืบบัลลังก์ต่อเป็นสมเด็จพระราชาธิบดีคอนสแตนตินที่ 1 แห่งกรีซ ราชวงศ์ต้องเสด็จไปพำนักที่ซอส ฟรายดิชชอฟ (Schloss Friedrichshof) ซึ่งเป็นบ้านของพระมาตุจฉาของพระองค์คือเจ้าหญิงมาร์กาเรเทแห่งปรัสเซียในฤดูร้อน และได้ไปพำนักที่แฟรงก์เฟิร์ตในฤดูหนาวก่อนที่เสด็จกลับเอเธนส์
ในปี ค.ศ. 1917 เฮเลนและราชวงศ์ต้องเสด็จออกนอกประเทศอีกครั้ง เนื่องจากพระบิดามิได้สนับสนุนพันธมิตรในสงครามโลกครั้งที่ 1 หลังจากพำนักอยู่ที่เซนต์มอริตเพียงสั้นๆ ก็ต้องไปพำนักใกล้เมืองซือริช การเคลื่อนไหวของพวกเขาถูกควบคุมโดยพันธมิตรอย่างเข้มงวด หลังจากนั้นก็ยกเลิกการควบคุมตัว
มกุฎราชกุมารีแห่งโรมาเนีย
ในเดือนธันวาคม ค.ศ. 1919 เฮเลนได้พบกับมกุฎราชกุมารคาโรลแห่งโรมาเนีย ซึ่งกลับมาจากเดินทางรอบโลกหลังจากทรงหย่ากลับมเหสีพระองค์แรก เฮเลนกับคาโรลได้เสด็จไปโรมาเนียเพื่อไปเฉลิมฉลองงานหมั้นอย่างเป็นทางการของพระเชษฐาของพระองค์ จอร์จกับพระขนิษฐาของคาโรลคือเอลิซาเบธแห่งโรมาเนีย สมเด็จพระราชินีแห่งกรีซ
ในเดือนพฤศจิกายน ค.ศ. 1920 มกุฎราชกุมารคาโรลได้เดินทางมาซือริชเพื่อมาสู่ขอเจ้าหญิงเฮเลน แต่พระนางโซเฟียพระมารดาของเจ้าหญิงเฮเลนไม่เห็นด้วย
ในเดือนธันวาคม ค.ศ. 1920 สมเด็จพระราชาธิบดีคอนสแตนตินที่ 1 แห่งกรีซได้ฟื้นฟูราชบัลลังก์และทั้งราชวงศ์ได้เสด็จกลับกรุงเอเธนส์ ในวันที่ 10 มีนาคม ค.ศ. 1921 เจ้าหญิงเฮเลนได้อภิเษกสมรสกับมกุฎราชกุมารคาโรลแห่งโรมาเนียที่เมโทรโปลิแทน แคนเทลเดล แห่งเอเธนส์พระองค์ทรงเป็นเจ้าหญิงพระองค์แรกที่อภิเษกสมรสในเอเธนส์ การอภิเษกสมรสช่วงแรกเต็มไปด้วยความสุขแต่ในไม่ช้าเริ่มขุ่นเคือง ในวันที่ 25 ตุลาคม ค.ศ. 1921 มีพระโอรสพระองค์แรกคือเจ้าชายไมเคิล มีข่าวลือว่าพระโอรสโตไม่เต็มที่ (พระโอรสประสูติหลังจากทรงอภิเษกสมรส 7 เดือนครึ่ง) ความจริงคือพระโอรสหนัก 9 ปอนด์และอาจว่าเฮเลนนั้นตั้งครรภ์ก่อนที่จะอภิเษกสมรสเสียอีก ในเดือนธันวาคม ค.ศ. 1921 ได้เสด็จกลับบูคาเรสต์ เจ้าหญิงเฮเลนได้จัดตั้งโรงเรียนการพยาบาลในโรมาเนียเพื่อทำให้การแพทย์มีมาตรฐานยิ่งขึ้น พระนางได้ก่อตั้งยศพันเอกขึ้นในกองทัยอีกด้วย
ใน ค.ศ. 1925 มกุฎราชกุมารคาโรลได้มีเรื่องอื้อฉาวกับแม็กดา ลูเพสคู ในเดือนธันวาคม ค.ศ. 1925 มกุฎราชกุมารคาโรลได้ปฏิเสธสิทธิในการครองบัลลังก์โรมาเนียและเสด็จออกจากโรมาเนีย ในวันที่ 4 มกราคม ค.ศ. 1926 รัฐสภาโรมาเนียยอมรับการสละสิทธิของเจ้าชายคาโรลและให้พระอิศริยยศเฮเลนเป็น เจ้าหญิงแห่งโรมาเนีย พระนางยังทรงประทับอยู่ในโรมาเนียกับเจ้าชายไมเคิลทายาทสืบบัลลังก์องค์ต่อไป
สมเด็จพระราชินีแห่งโรมาเนีย
ในเดือน กรกฎาคม ค.ศ. 1927 เจ้าชายไมเคิลที่มีพระชนมายุ 5 พรรษาได้ครองราชย์เป็น สมเด็จพระราชาธิบดีแห่งโรมาเนีย พระยศของเจ้าหญิงเฮเลนเป็น เจ้าหญิงแห่งโรมาเนีย พระนางไม่มีบทบาททางการเมืองเลย พระนางมิได้อยู่ในรายชื่อผู้สำเร็จราชการแผ่นดิน ในเดือนธันวาคม ค.ศ. 1927 เจ้าชายคาโรลได้ขอเจ้าหญิงเฮเลนหย่า ในตอนแรกพระนางปฏิเสธแต่ในที่สุดพระนางต้องขอคำแนะนำจากรัฐสภา ในวันที่ 21 มิถุนายน ค.ศ. 1928 ชีวิตคู่ของทั้งคู่ก็ไปด้วยกันไม่ได้
ในวันที่ 6 มิถุนายน ค.ศ. 1930 เจ้าชายคาโรลได้กลับมาโรมาเนียและได้ประกาศขึ้นเป็นกษัตริย์ เฮเลนได้กลับไปอยู่ที่บ้านของเธอในบูคาเรสต์กีบพระโอรสเจ้าชายไมเคิล รัฐบาลต้องการให้ทั้งคู่ปรับความเข้าใจต่อกัน ได้วางแผนการจัดพิธีสวมมงกุฎอย่างเป็นทางการในเดือนกันยายน พระนางเฮเลนทรงยินยอมตามพระสวามีซึ่งกลับมาครองราชสมบัติ พระนางทรงทำตามนายกรัฐมนตรีลูลิว มานิว โดยกำหนดวันครองราชย์ของพระราชาธิบดีคาโรลอย่างเป็นทางการเป็นในปี ค.ศ. 1927 ทำให้เจ้าหญิงเฮเลนกลายเป็นสมเด็จพระราชินีตั้งแต่ ค.ศ. 1927 โดยอัตโนมัติ
ในที่สุดพระเจ้าคาโรลต้องการหย่ากับราชินีเฮเลน และพระองค์ทรงให้มาดามลูเพสคูเข้ามาอาศัยอยู่กับพระองค์ที่ฟอยเชอ และทรงออกพระราชกฤษฎีกาให้พระราชินีเฮเลนยอมถอนพระอิศริยยศ "สมเด็จพระราชินี" และให้ใช้อิศริยยศ "เจ้าหญิง" แต่พระราชินีเฮเลนปฏิเสธทำให้พระองค์ต้องใช้กำลังทหารบังคับ ทำให้พระนางทรงยินยอมหย่าในปี ค.ศ. 1928
พระนางเฮเลนจำต้องลี้ภัยออกจากประเทศ หลังจากทรงไปพำนักที่ลอนดอนเป็นเวลาอันสั้น ได้เดินทางไปที่บ้านพักตากอากาศของพระมารดาใกล้เมืองฟลอเรนซ์แต่การต่อสู้ของพระนางกับพระเจ้าคาโรลก็ไม่หยุดยั้ง เมื่อสถานการณ์เลวร้ายลงพระนางควรไปพบพระโอรสที่บูคาเรสต์ ในเดือนตุลาคม ค.ศ. 1932 พระนางได้กลับไปบูคาเรสต์ พระเจ้าคาโรลเริ่มเรียกร้องให้ต่อต้านพระนางทรงกล่าวว่าพระนางทรงพยายามกระทำอัตวินิบากกรรมถึง 2 ครั้ง พระนางต้องผ่านความยากลำบากที่ทำให้ผลประโยชน์ของพระนางสูญสิ้น พระนางทรงอยู่ในโรมาเนียถึง 6 เดือน และนำพระโอรสไปอยู่ต่างประเทศได้ 1 เดือนต่อปี
การเจตนาร้ายของเจ้าหน้าที่ในโรมาเนียทำให้พระนางคาดว่าอาจต้องลี้ภัยออกจากประเทศและกลับไปยังฟลอเรนซ์ สถานะทางการเงินของพระนางที่มั่นคง ทำให้เธอสามารถซื้อบ้าพักตากอากาศใกล้ๆเมืองซานโดเมอนิโก ในฤดูใบไม้ผลิ ค.ศ. 1934 พระนางได้ย้ายไปอยู่กับพระอนุชา สมเด็จพระราชาธิบดีพอลที่ 1 แห่งกรีซและพระขนิษฐาทั้ง 2 พระองค์ พระนางอยู่ที่นั่นถึง 10 ปีและไปพบพระโอรสปีละ 1 ครั้ง
สมเด็จพระราชชนนีแห่งโรมาเนีย
ในเดือนกันยายน ค.ศ. 1940 เจ้าชายไมเคิลทรงขึ้นครองราชย์ มีพระชันษา 18 พรรษา และทรงทูลเชิญพระมารดากลับโรมาเนีย พระนางได้รับการแต่งตั้งเป็นสมเด็จพระราชชนนีแห่งโรมาเนีย ในระหว่างสงครามโลกครั้งที่ 2 พระนางได้ช่วยเหลือชาวยิวในโรมาเนียจากกองทัพนาซีเยอรมนี ในเดือนธันวาคม ค.ศ. 1947 สมเด็จพระราชาธิบดีไมเคิลที่ 1 แห่งโรมาเนียได้ถูกบีบบังคับให้สละราชบัลลังก์ พระนางเฮเลนได้เสด็จกลับไปที่ซานโดเมอนิโก หลังจากนั้นได้พำนักอยู่ที่เมืองโลซาน และฟลอเรนซ์ สมเด็จพระราชชนนีเฮเลนสวรรคตที่เมืองโลซาน สิริพระชนมายุได้ 86 พรรษา
บรรณานุกรม
18961982
โอมเพี้ยงอาจารย์คง
โอมเพี้ยงอาจารย์คง เป็นละครโทรทัศน์ประเภทซิตคอม แนวคอมเมดี้ ลึกลับ ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยออกอากาศทาง เวิร์คพอยท์ทีวี ทุกวันเสาร์เวลา 12.00 - 13.00 น. แทนการออกอากาศของรายการ ตลก 6 ฉาก ที่เปลี่ยนแปลงการออกอากาศเป็นเวลา 10.00 - 11.00 น. โดยเริ่มออกอากาศตอนแรกในวันเสาร์ที่ ''8 มกราคม พ.ศ. 2565 และตั้งแต่วันเสาร์ที่ 17 ธันวาคม พ.ศ. 2565'' ได้ขยายเวลาออกอากาศเพิ่มอีก 15 นาที เป็น 11.45 - 13.00 น. ซิทคอมเรื่องนี้นำแสดงโดย เท่ง เถิดเทิง, นิว ชัยพล , แจ๊ส ชวนชื่น , พลอย ภัทรากร​ และกำกับโดย เป้ นฤบดี เวชกรรม
ตัวละครหลัก
คง หนุ่มวัยุร่นอายุ 25 ปี ที่กำลังตกงาน จึงต้องมาเป็นมิจฉาชีพ จนได้มารู้จักกับ อาจารย์เทพสถิต (ติ๊ก กลิ่นสี) ผู้เป็นอาจารย์ไสยศาสตร์นักต้มตุ๋น เนื่องจากคงได้ล้วงกระเป๋าสตางค์ของอาจารย์เทพสถิต ฝีมือการล้วงกระเป๋าของคงเข้าตาของอาจารย์ อาจารย์เทพสถิตจึงชักชวนคงมาเป็นลูกศิษย์ช่วยในการต้มตุ๋น ต่อมาอาจารย์เทพสถิตเกิดโรคหัวใจกำเริบระหว่างการทำเสน่ห์นะหน้าทองให้แก่หญิงสาวคนหนึ่งจนทำให้อาจารย์เทพสถิตเสียชีวิตคาตำหนักของตนเอง ก่อนอาจารย์เทพสถิตเสียชีวิตได้พูดกับคงไว้ว่าให้รักษาสมบัติ ตำหนัก และวิชาที่อาจารย์ได้ทำไว้ จึงทำให้คงได้สืบทอดวิชาไสยศาสตร์หลอกลวง จนกลายมาเป็นอาจารย์คงจนถึงทุกวันนี้ และทำให้อาจารย์คงไม่กล้าทำเสน่ห์นะหน้าทองให้ลูกค้าเพราะกลัวจะเสียชีวิตเหมือนอาจารย์เทพสถิต
นายหน้าซื้อที่ดินของบริษัท แสนสุข พัฒนาที่ดิน เป็นคนฉลาด ไหวพริบดี เกิดปีขาล มีดีกรีเป็นถึงนักเรียนแลกเปลี่ยนที่สหรัฐอเมริกา เรียนจบเกียรตินิยมอันดับ 1 ที่จะมาจัดการอาจารย์คง ด้วยอินเนอร์ที่ไม่เชื่อเรื่องดวง กลัวแมลงสาบและกลัวความมืด เพราะแม่พาไปขูดหวยแล้วทิ้งไว้ เคนเป็นหลานแท้ ๆ ของลุงหมาย
เคนได้ทำการมาดูที่ดินของอาจารย์คง แต่สินรู้ทันว่าเคนเป็นนายหน้าต้องการจะมาซื้อแทนนายหน้าคนเก่าที่ซื้อที่ไม่สำเร็จ สินจึงเผากระดาษสัญญาที่เคนได้เตรียมมา ทำให้สินไม่ถูกชะตากับเคน หลังจากนั้นเคนพยายามหาวิธีเปิดโปงกลโกงในตำหนักอาจารย์คงเพื่อให้ชาวบ้านรู้และยอมขายที่ให้บริษัทตน
ศิษย์เอกของอาจารย์คง เกิดปีวอก แม่ชื่อแจ๋ว มีพี่ชายชื่อสิงห์ (ณัฏฐ์ ทิวไผ่งาม) สินเป็นคนรับบทเข้าทรงทุกตัวละครในตำหนัก มีนิสัยนิสัยโผงผาง ทำตัวมีพิรุธตลอด มีความรักอาจารย์คงเปรียบเหมือนพี่ชายแท้ๆ ของตนแต่ชอบกวนและทะเลาะกับอาจารย์ สินเป็นพ่อครัวมือหนึ่งของร้านโคตรกะเพราที่ตั้งอยู่ชั้นล่างของตำหนักอาจารย์คง เพราะทั้งร้านมีสินทำอยู่คนเดียว และสินทำอาหารเป็นแค่ผัดกะเพรา สูตรแม่ของสิน เท่านั้น
สินได้จับพลัดจับผลู มาเป็นศิษย์เอกอาจารย์คง เพราะเนื่องจาก 5 ปีถัดมาหลังจากที่คงได้กลายมาเป็นอาจารย์ สินได้เข้ามาของความช่วยเหลือกับอาจารย์เนื่องจากถูกเมียตัวเองทิ้ง อาจารย์คงจึงหลอกให้ตนซื้อน้ำมันพลาย แต่สินยังไม่ทันได้ดีดน้ำมันพลายก็เห็นว่าเมียไปอยู่กับแฟนใหม่ และสินถูกเมียไล่ออกจากบ้าน จึงมาขอพักอาศัยอยู่กับอาจารย์คง จากนั้นสินได้แสดงฝีมือการผัดกะเพราให้อาจารย์คงชิม และอาจารย์เห็นว่ารสชาติกะเพราที่สินทำนั้นอร่อย จึงตัดสินใจลงทุนเปิดร้านกะเพราหน้าตำหนักตัวเองเพื่อให้สินได้มีอาชีพและรายได้
พนักงานสาวขายประกัน สวย ห้าว ซน แถมเซ็กซี่ โมเป็นลูกสาวของอาจารย์เทพสถิต (ติ๊ก กลิ่นสี) เจ้าของที่ดินบ้านหลังนี้ตัวจริง โมเรียกอาจารย์คงว่าลุงคง และคอยช่วยหาลูกค้าให้อาจารย์คง โดยส่วนมากจะชักชวนลูกค้าประกันของตนมาที่ตำหนัก และจะนำข้อมูลส่วนตัวของลูกค้ามาให้อาจารย์คงเพื่อตุ้มตุ๋น โมเกิดปี พ.ศ. 2537 เจ้าของร้านเสริมสวยในซอย เพื่อนคู่ซี้ ขี้เม้าท์ของวิท เรื่องของตัวเองไม่ค่อยรู้ ส่วนเรื่องของคนอื่นไม่ค่อยพลาด และที่ชอบมากกว่าการทำสวย ก็เรื่องของหวย เชื่อเรื่องดวงขั้นสุด แถมเชื่อคนง่าย ยอมได้ทกอย่างที่เกี่ยวกับดวง เจ้ามือหวยทั้งบนดิน ใต้ดินและปล่อยเงินกู้ ซึ่งเป็นอาีพที่สืบต่อมาตั้งแต่รุ่นแม่ของวิท วิทเพื่อนคู่ซี้ ขี้เม้าท์ของสวย บ้านเกิดอยู่ที่ราชบุรี มีพ่อชื่อขุนหมื่น (จาตุรงค์ พลบูรณ์) และปิดบังพ่อเรื่องที่ไม่ได้ชอบผู้หญิงมาโดยตลอด วิทมีชื่อเก่าว่า ขุนพล ก่อนจะเปลี่ยนมาเป็นวิทวัส วิทแอบชอบผู้ชายเกือบทั้งซอย ชอบรู้ไปทุกเรื่องและจะไม่ยอมพลาดสักเรื่อง วลีเด็ดที่ชอบพูดคือ "ฉันรู้มาตั้งนานแล้ว" ลุงหมาย นายช่างใหญ่ประจำตำบล ชาวบ้านชอบเรียกให้ไปซ่อมทุกสิ่งอย่าง แต่ลุงกลัวไฟดูดขั้นสุด ลุงหมายเป็นลุงของเคน ร้องเพลงฉ่อยได้ มีความฝันลึก ๆ ว่าอยากเป็นนักร้อง เช่นเดียวกับอาจารย์คง ลุงหมายเป็นคนชอบพูด ชอบเล่า โม้เก่ง จนทำให้ผู้ฟังขี้เกียจฟัง ความสามารถพิเศษของลุงหมายคือเดาเหตุการณ์แม่น แต่ไม่มีใครเชื่อ ลึก ๆ แล้วลุงหมายเป็นคนกลัวผี บ้านเกิดลุงหมายอยู่ที่พิษณุโลก
ตัวละครสมทบ
ศิลปินหนุ่มในค่ายเพลงยุ้งข้าวเรคคอร์ด เคยมาที่ตำหนักอาจารย์คง พร้อมกับนายห้างของค่าย (หม่ำ จ๊กมก) แล้ว ในตอนที่ 22 ทัวร์ลงคงจะดัง เพราะนายห้างต้องการเพิ่มยอดผู้ติดตามของช่องของค่ายเพลง ด้วยการให้ศิลปินในค่ายรวมถึงตัวฟอร์ม มาทำคลิปตามติดชีวิตอาจารย์คง และหลังจากที่ผู้ติดตามช่องเพิ่มขึ้นจนถึง 1 ล้าน ผู้ติดตาม นายห้างและศิลปินในค่ายก็หนีกลับค่าย ออกจากตำหนักอาจารย์คงกันหมด
ฟอร์มกลับมาอีกครั้งในตอนที่ 28 รักนี้ ผีไม่ปลื้ม เนื่องจากนายห้างคิดว่าฟอร์มโดนของ เพราะเวลาที่ฟอร์มจะขึ้นร้องเพลงบนเวที มักจะมีเหตุการณ์กะทันหันที่ทำให้ฟอร์มไม่ได้ขึ้นร้องเสมอ เช่นการตัวร้อน เป็นไข้ เสียงหายเป็นต้น นายห้างจึงฝากฟอร์มให้อาจารย์คงรับเป็นลูกศิษย์อีกคนในตำหนักเพื่อให้อาจารย์คงช่วยรักษาการโดนของที่เกิดขึ้นกับฟอร์ม โดยนายห้างจะให้เงินค่าดูแลฟอร์มในทุก ๆ เดือน จนในตอนที่ 46 วิทดวงตก นายห้างได้โทรศัพท์มาหาฟอร์มเพื่อให้ฟอร์มกลับไปที่ค่ายเพื่อร้องเพลง หลังจากที่ฟอร์มได้รู้ว่าอาจารย์คงเป็นอาจารย์ที่ไม่ได้มีวิชาอาคมอะไรในตอนที่ 47 รักวุ่นวาย ของชายมาดเซอร์ ฟอร์มจึงได้ตัดสินใจออกจากตำหนัก กลับค่ายไปร้องเพลง และต่อมาในตอนที่ 48 แฟนจ๋า คงมาแล้วจ้ะ ฟอร์มได้ตัดสินใจลาออกจากค่ายเพลง และกลับมาอยู่ในตำหนักอาจารย์คง เพราะรู้สึกผูกพันกับคนในตำหนัก
ปรากฏตัวในตอนที่ 40 - 45, 52 - ปัจจุบัน
อาจารย์ไสยศาสตร์ผู้มีวิชาอาคมของจริง คู่แข่งของอาจารย์คง ปรากฏตัวครั้งแรกใน ตอนที่ 40 แสงสุดท้ายที่ปลายเตียง โดยโป่งหลอกมาขอให้อาจารย์คงช่วยแก้ของที่เข้าตน และโป่งก็ได้ขอเข้ามาเป็นลูกศิษย์อีกคนในตำหนัก ในตอนที่ 41 ลูกค้ารายใหม่ ใคร ๆ ก็รัก หลังจากโป่งเป็นลูกศิษย์ได้ไม่นานอาจารย์คงก็เกิดอาการโดนของ เพราะโป่งได้เสกตะปูเข้าท้อง พร้อมเฉลยว่า ความจริงตนคืออาจารย์โป่ง หินเหล็กไหล และเป็นคนที่สั่งให้ ผีฟ้ามาเข้าสิงสิน ในตอนที่ 35 เพื่อนรัก เพื่อนร้าย และให้ผีอมตะ (หลุยส์ ชวนชื่น) กับ ผีปราง (ณัฐภัสสร สิมะเสถียร) มาทำร้ายอาจารย์คง ในตอนที่ 45 โป่งอยากดัง คงจัดให้ อาจารย์คงได้รู้ความจริงว่าที่อาจารย์โป่งทำคุณไสยเข้าอาจารย์คง เพราะโป่งอิจฉาที่อาจารย์คงมีชื่อเสียงมากกว่า หลังจากนั้นฝั่งตำหนักอาจารย์คงจึงวางแผนเอาคืนอาจารย์โป่งโดยการทำให้ของอาจารย์โป่งเสื่อมไม่สามารถใช้วิชาอาคมได้อีก
หลังจากที่อาจารย์โป่งถูกคนในตำหนักอาจารย์คงวางแผนเอาคืน อาจารย์โป่งได้ถูกของเข้าตัว กลายเป็นคนความจำเสื่อมแต่จำอาจารย์คงได้เพียงคนเดียว และมีสติฟั่นเฟื่อนอ่อน ๆ มีความรู้สึกเหมือนเด็ก จนต้องไปอาศัยอยู่กินในวัด โดยหลวงพ่อตั้งชื่อให้ โป่ง ใหม่ว่า หมูปิ้ง และในตอนที่ 52 ขาลงของคงแล้ว ลุงหมายได้พบโป่งที่วัดและโป่งมีความต้องการจะมาหาอาจารย์คง ลุงหมายจึงได้พาโป่งมาที่ตำหนักอาจารย์คงและ โป่งได้มาอาศัยนอนพักที่ห้องของเคนและน้าหมาย โป่งเป็นคนชอบวาดภาพเล่นและยังมีความสามารถในการเขียนลายยันต์หลงเหลืออยู่ในตัว
นักแสดงรับเชิญที่มีบทบาท
ปรากฏตัวในตอนที่ 7 - 8
แฟนทอมของสวย ตุ่นไม่ค่อยถูกชะตากับคนอื่น ๆ ในซอย ตุ่นชักชวนให้สวยย้ายออกจากซอยไปเปิดร้านเสริมสวยร่วมกับตุ่น จนสุดท้ายสวยเลิกกับตุ่นเพราะถูกอาจารย์คงทักว่าวันเดือนปีเกิดของตุ่น ไม่สมพงษ์กับสวย
ปรากฏตัวในตอนที่ 35, 47 - 48
เพื่อนซี้ในซอยคนใหม่ของวิท ที่วิทคบเพื่อต้องการประชดสวย ทำอาชีพช่างแต่งหน้าในกองถ่าย มีนิสัยปากจัด ขี้วีน แต่ใจดี พูดเพราะกับผู้ชายทุกคนยกเว้นสิน ในตอนที่ 47 รักวุ่นวาย ของชายมาดเซอร์ สวยและวิทได้ฝากร้านเสริมสวยให้เจสซี่และจุ๊บ (ปุณณาสา พรหมยศ) ดูแลร้านแทน เนื่องจากสวยกับวิทต้องเดินทางไปพิษณุโลก หาอาจารย์ที่น้าจอย (ศิริพร อยู่ยอด) เคารพ เพื่อแก้อาการดวงตกของวิท
ปรากฏตัวในตอนที่ 37, 45
ผีชายสูงอายุที่มาเข้าสิงโม อาจารย์คงจึงเจรจากับผีอมตะให้ออกจากโม แล้วจะช่วยเหลืออมตะในเรื่องที่เดือดร้อน ซึ่งคนที่สั่งให้อมตะมาทำร้ายคนในตำหนักอาจารย์คงก็คือ อาจารย์โป่ง (โหน่ง ชะชะช่า) และในตอนที่ 45 โป่งอยากดัง คงจัดให้ เคนได้ปลดปล่อยวิญญาณของอมตะ ให้รอดพ้นจากอำนาจของอาจารย์โป่ง
ปรากฏตัวในตอนที่ 47 - 48
เพื่อนสนิทของเจสซี่ ช่างเสริมสวยคิวทอง มีนิสัยสุภาพ เรียบร้อย มองโลกในแง่ดี เคยถูกแฟนนอกใจติดผู้หญิงอื่นที่อุบลราชธานี โดยจุ๊บมาดูแลร้านให้วิทและสวยที่เดินทางไปแก้อาการดวงตกกับน้าจอย (ศิริพร อยู่ยอด)
ปรากฏตัวในตอนที่ 54, 57 - 58
นักเก็บเงินกู้และทวงหนี้อาวุโส ที่คอยทำงานให้กับครอบครัวของวิทมาตั้งแต่รุ่นแม่จนมาถึงรุ่นของวิท มีชื่อจริงว่า รัตน์ ส่วนชื่อ เฮียเพชรคือ ฉายาในวงการของเขา เป็นนักเลงที่ไม่ค่อยมีคนเกรงขาม และในตอนที่ 58 รหัสพารวย เฮียเพชรได้มาขอลาออกกับวิท เนื่องจากตนอายุมากแล้ว และไม่มีลูกหนี้คนไหนเกรงกลัวตน
ครอบครัวของตัวละครในเรื่อง
ต้นตำหรับอาจารย์ไสยศาสตร์นักต้มตุ๋น อาจารย์ของอาจารย์คง และอาจารย์เทพสถิตเป็นพ่อของโม หวงโมมาก ไม่ยอมให้โมมีแฟน เพราะอยากให้รักษาพรหมจรรย์
แต่เดิมอาจารย์เทพสถิตเคยมีองค์ วิชาอาคมไสยศาสตร์ของจริง แต่อาจารย์เทพสถิตเกิดทำผิดศีลจึงทำให้องค์ของอาจารย์หายไป จึงทำให้อาจารย์เทพสถิตต้องกลายเป็น นักไสยศาสตร์นักต้มตุ๋น ตั้งแต่นั้นมาและตอนที่คงมีอายุ 25 ปี คงได้มาของานทำกับอาจารย์เทพสถิต ซึ่งในตอนแรกอาจารย์ยังไม่รับคงมาทำงาน จนคงได้ล้วงกระเป๋าสตางค์ของอาจารย์เทพสถิต ฝีมือการล้วงกระเป๋าของคงเข้าตาของอาจารย์ อาจารย์เทพสถิตจึงชักชวนคงมาเป็นลูกศิษย์ช่วยในการต้มตุ๋นจนทั้งคู่ได้ทำงานร่วมกันตั้งแต่นั้นมา
อาจารย์เทพสถิตได้เสียชีวิตเนื่องจากเกิดอาการโรคหัวใจกำเริบระหว่างการทำเสน่ห์นะหน้าทองให้แก่หญิงสาวคนหนึ่ง จนทำให้ตนเองเสียชีวิตคาตำหนัก ซึ่งก่อนอาจารย์เทพสถิตเสียชีวิตได้พูดกับคงไว้ว่าให้รักษาสมบัติ ตำหนัก และวิชาที่อาจารย์เทพสถิตได้ทำไว้ จึงทำให้คงได้สืบทอดวิชาไสยศาสตร์หลอกลวง จนกลายมาเป็นอาจารย์คงตั้งแต่นั้นมา
ในตอนที่ 28 รักนี้ ผีไม่ปลื้ม อาจารย์เทพสถิตได้มาเข้าฝันอาจารย์คง กำชับให้อาจารย์คงดูแลโมให้ดี อย่าให้เสียพรหมจรรย์ และได้มาหาโม เพราะอาจารย์เทพสถิตหวงโม เป็นห่วงไม่อยากให้มีแฟน โมจึงขอต่อรองกับอาจารย์ จนอาจารย์ได้ข้อตกลงกับโมว่า ห้ามอยู่กับเคนสองต่อสอง และ ห้ามทั้งคู่แตะเนื้อต้องตัวกัน แต่สุดท้ายในตอนที่ 30 ลูกค้าประจำ อาจารย์เทพสถิตเกิดอาการรู้สึกไม่ดีที่กีดกันความรักของโม จนทำให้โมและเคนไม่มีความสุข อาจารย์เทพสถิตจึงตัดสินใจให้ทั้งคู่รักกัน
ปรากฏตัวในตอนที่ 16 - 21, 23 - 25
ผีบรรพบุรุษเทียดของโม เจ้าของที่ดินที่โมครอบครองในปัจจุบัน มีนิสัยขี้ลืม ขี้น้อยใจ ชอบงีบหลับ ขุนบรรพตเป็นผีที่หวงที่ดินของตนมากเนื่องจากมีสมบัติซ่อนอยู่ในที่ดินนี้ จนเข้าสิงอาจารย์คงเพื่อข่มขู่ไม่ให้คนในตำหนักขาย หากขายที่อาจารย์คงต้องตาย อาจารย์คงจึงต่อรองให้ขุนบรรพตช่วยเหลือตำหนักด้วยการเป็นผู้ติดต่อสื่อสารกับวิญญาณตนอื่น ๆ เพื่อจะได้มีเงินช่วยโมชดใช้หนี้แทนการขายบ้าน ขุนบรรพตดวงสมพงษ์กับเคนเป็นอย่างมากเนื่องจากเคนเกิดปีขาล
ใน''ตอนที่ 19 แค้นรัก.. ขุนบรรพต'' ได้ปรากฏข้อมูลว่าขุนบรรพตเป็นเพื่อนรักเพื่อนแค้นของลุงหมาย เพราะในชาติที่แล้วอารยา หรือมะปราง ในชาติปัจจุบัน (ปนัดดา วงศ์ผู้ดี) ได้หนีไปอยู่กับขุนทองไปมีครอบครัวด้วยกัน โดยที่ขุนบรรพตไม่รู้ และทำให้ขุนบรรพตได้อกหัก
ในตอนที่ 21 แพ้เลือกตั้ง คงต้องตาย ขุนบรรพตได้เอ่ยปากยกสมบัติของตนเพื่อเป็นการช่วยเหลือให้แก่คนในตำหนักอาจารย์คง แต่ให้คนในตำหนักหาหีบสมบัติกันเองเพราะขุนบรรพตลืมตำแหน่งที่ซ่อนไว้ จนในตอนที่ 25 สุดท้ายต้องขายที่ หีบสมบัติที่ขุนบรรพตซ่อนไว้ได้ตกลงมาจากเพดานของตำหนัก โดยของที่อยู่ในสมบัติคือธนบัตรเก่าที่ผุแล้วและ รูปถ่ายของขุนบรรพตกับแม่ปาดวาด ซึ่งเป็นภรรยาของขุนบรรพต
ในตอนที่ 25 สุดท้ายต้องขายที่ ขุนบรรพตรู้สึกผิดที่ช่วยเหลือคนในตำหนักอาจารย์คงได้ไม่ดี ขุนบรรพตจึงยอมไปเป็นวิญญาณอยู่กับแสนล้าน (แอนนา ชวนชื่น) ให้แสนล้านเลี้ยงดูตน ทำให้แสนล้านยกเลิกการซื้อที่ดินเพราะได้ขุนบรรพตไปเลี้ยงดูแล้ว โดยก่อนที่ขุนบรรพตจะไปอยู่กับแสนล้าน ขุนบรรพตได้มอบวิชาตาทิพย์ ซึ่งเป็นวิชาการมองเห็นผี วิญญาณ สัมภเวสีให้แก่อาจารย์คง เพื่อเป็นการตอบแทนที่คนในตำหนักอาจารย์คงดูแลขุนบรรพตและที่ดินผืนนี้เป็นอย่างดี ทำให้อาจารย์คงเห็นผี วิญญาณ สัมภเวสีตั้งแต่นั้นมา
ปรากฏตัวในตอนที่ 23
พี่ชายของสิน ที่พลัดพรากมากว่า 10 ปี มีอาชีพเป็นดีไซน์เนอร์ที่สหรัฐอเมริกา เนื่องจากพ่อแม่ของสิงห์และสินได้แยกทางกัน สิงห์ตัดสินใจตามพ่อไปอยู่ที่สหรัฐอเมริกา ส่วนสินอยู่ดูแลแม่ที่ไทย จึงทำให้ไม่ได้ติดต่อพูดคุยกัน สิงห์กลับมาไทยเพื่อมาตามหาสิน เพื่อที่จะชวนสินไปเป็นนายแบบที่สหรัฐอเมริกาเป็นการไถ่โทษที่สิงห์เคยทิ้งแม่และสินไป แต่สุดท้ายสินก็ตัดสินใจเลือกอยู่กับตำหนักอาจารย์คงต่อ เพราะสินไม่เก่งภาษาอังกฤษ และผูกพันกับคนในตำหนักมากกว่า
ปรากฏตัวในตอนที่ 26
พ่อของวิท หรือ ขุนพล ซึ่งเป็นชื่อเก่าที่ขุนหมื่นตั้งให้ เป็นคนหัวโบราณ ไม่ยอมคน มีนิสัยที่ดุและขี้โวยวาย ได้เดินทางมาหาวิทจากราชบุรี เพื่อจะมาบังคับให้วิทกลับไปแต่งงาน ถึงขุนหมื่นจะรู้มาโดยตลอดว่า วิทไม่ได้ชอบผู้หญิง แต่ขุนหมื่นก็ยื่นคำขาดบังคับให้วิทกลับไปแต่งงานกับผู้หญิงที่ขุนหมื่นหามาให้ ซึ่งวิทไม่ยอมแต่งจึงทำให้ ขุนหมื่นตัดขาดความเป็นพ่อลูก และได้ตัดวิทออกจากมรดก
ปรากฏตัวในตอนที่ 43, 53
น้องสาวของสวย หรือ ฟ้าสวย ทำงานเป็นพยาบาล สวยและฟ้าใสไม่ค่อยถูกกัน เพราะตอนเด็กสวยถูกเปรียบเทียบกับฟ้าใส มาโดยตลอดไม่ว่าจะเป็นเรื่องเรียน เรื่องนิสัย หรือหน้าตา และฟ้าใสเคยถูกสวยแย่งแฟนไปในตอนมัธยม ฟ้าใสจึงจีบและคบสินเพื่อเป็นการเอาคืนสวย และหลังจากฟ้าใสเอาคืนสวยเสร็จก็เลิกกับสินทันที และหลังจากนั้นฟ้าใสได้กลับมาดีกับสวย
ฟ้าใสได้ปรากฏตัวอีกครั้งในตอนที่ 53 รักแท้ไม่ได้ด้วยเล่ห์ ก็ต้องเปย์ด้วยเงิน มาในฐานะคนคุยของฟอร์ม ซึ่งทั้งคู่กำลังดูใจกันอยู่
ปรากฏตัวในตอนที่ 46, 49
น้าของสวย เป็นคนมีองค์ เชื่อเรื่องดวงยิ่งกว่าสวย แต่เป็นคนรู้เยอะเรื่องสิ่งศักดิ์สิทธิ์ ฉลาดไม่ยอมโดนหลอก น้าจอยได้เดินทางมาเยี่ยมสวย และเห็นวิทหน้าหมองจึงทักว่า ดวงวิทกำลังตก และวิทก็เจอเหตุการณ์แปลก ๆ ที่ถือว่าเป็นลางทำให้ดวงตก น้าจอยจึงตัดสินใจพาวิทเดินทางไปพิษณุโลก หาอาจารย์ที่น้าจอยนับถือเพื่อช่วยแก้ดวงตกให้วิท
ลุงหมายได้มาพบจอยที่ร้านเสริมสวย และได้ให้น้าจอยจัดผมให้ ลุงหมายเกิดอาการชอบน้าจอยเนื่องจากทั้งคู่พูดคุยกันถูกคอ และน้าจอยเป็นคนพิษณุโลก บ้านเดียวกับลุงหมาย จากนั้นลุงหมายจึงพยายามตามจีบน้าจอย
การผลิต
กำกับการแสดง บทโทรทัศน์
รายชื่อตอน
รายชื่อตอนใน โอมเพี้ยงอาจารย์คง
อาจารย์คง
ในตอนที่ 13 เคนถูกเปิดเผย อาจารย์คงได้รู้ความจริงว่าเคนเป็นนายหน้าซื้อที่ดินจากโม อาจารย์จึงโกรธเคนหนักและไล่ไม่ให้เคนอยู่ร่วมตำหนัก ต่อมาในตอนที่ 15 จะไลฟ์ หรือจะร่วง คนในโซเชี่ยลรู้ว่าตำหนักของอาจารย์คงหลอกลวง ทำให้โมถูกฟ้องร้องและตกงานเนื่องจากได้นำข้อมูลลูกค้าประกันไปใช้ในการดูดวง จนโมต้องตัดสินใจขายที่ดินให้กับเคนด้วยราคา 12 ล้านบาท ในตอนที่ 16 บ้านหลังนี้ ผีดุ ซึ่งในระหว่างการเซ็นสัญญายินยอมซื้อขาย อาจารย์คงถูกวิญญาณขุนบรรพต (เกรียงศักดิ์ เหรียญทอง) เข้าสิงเพราะขุนบรรพตไม่ยอมให้ลูกหลานขายบ้านหลังนี้ อาจารย์คงจึงต่อรองให้ขุนบรรพตช่วยเหลือคนในตำหนัก เพื่อจะได้มีเงินไปชดใช้หนี้แทนการขายที่ ขุนบรรพตจึงยกสมบัติที่ตนได้ซ่อนไว้ให้แก่คนในตำหนัก โดยของที่อยู่ในสมบัติคือธนบัตรเก่าที่ผุแล้วและ รูปถ่ายของขุนบรรพตกับแม่ปาดวาด ซึ่งเป็นภรรยาของขุนบรรพต ในตอนที่ 25 สุดท้ายต้องขายที่
ในตอนที่ 25 สุดท้ายต้องขายที่ แสนล้าน (แอนนา ชวนชื่น) พ่อของแสนสุข (โอบนิธิ วิวรรธนวรางค์) เจ้าของบริษัท แสนสุข พัฒนาที่ดิน ได้มาเจรจาต่อรองซื้อที่ดินตำหนักอาจารย์คงด้วยตัวเอง และให้ข้อเสนอกับคนในตำหนักอาจารย์คงว่าถ้าหาของขลัง ของดีให้แสนล้านได้ แสนล้านจะยอมยกเลิกการซื้อที่ดิน อาจารย์คงจึงให้วิญญาณขุนบรรพตแก่แสนล้านไปเลี้ยงดู ทำให้แสนล้านเลื่อมใสศรัทธาในตัวอาจารย์คงและไม่ขอซื้อที่ดินอาจารย์คงอีกต่อไป นอกจากนี้แสนล้านยังให้เงิน 10 ล้านบาทแก่ตำหนักอาจารย์คง เป็นค่าตัวของขุนบรรพต
ในตอนที่ 25 สุดท้ายต้องขายที่ ขุนบรรพตรู้สึกดีใจที่คนในตำหนักอาจารย์คง ดูแลขุนบรรพตและที่ดินผืนนี้เป็นอย่างดี ก่อนที่ขุนบรรพตจะไปอยู่กับแสนล้าน ขุนบรรพตจึงมอบวิชาตาทิพย์ ซึ่งเป็นวิชาการมองเห็นผี วิญญาณ สัมภเวสีให้แก่อาจารย์คง เพื่อเป็นการตอบแทน ทำให้อาจารย์คงเห็นผี วิญญาณ สัมภเวสีตั้งแต่นั้นมา
ในตอนที่ 28 รักนี้ ผีไม่ปลื้ม วิญญาณอาจารย์เทพสถิต (ติ๊ก กลิ่นสี) ได้มาเข้าฝันอาจารย์คงให้อาจารย์คงดูแลโมให้ดี และหลอกอาจารย์คงว่า โมจะต้องรอรับองค์ที่อาจารย์เทพสถิตเคยมี จึงอย่าให้โมเสียพรหมจรรย์ ซึ่งเหตุผลจริง ๆ ที่อาจารย์เทพสถิตให้อาจารย์คงคอยดูแลโม ก็เพราะว่าอาจารย์เทพสถิตเป็นห่วงโม ไม่อยากให้ลูกสาวไปมีแฟนเพียงเท่านั้น จนใน ตอนที่ 30 ลูกค้าประจำ อาจารย์เทพสถิตก็ยอมให้เคนและโมรักกัน เพราะไม่อยากให้โมที่เป็นลูกสาวไม่มีความสุข
เคน
ตั้งแต่ตอนที่ 3 ลูกศิษย์หน้าใส กวนใจไอ้สิน เคนได้วางแผนหลอกอาจารย์คงโดยการขอมาเป็นลูกศิษย์ในตำหนัก เพื่อจะได้คอยสืบหาเบื้องหลังการหลอกลวงในตำหนักแห่งนี้ ทำให้สินไม่พอใจเคนหนักยิ่งขึ้นที่มาเป็นลูกศิษย์คนโปรดของอาจารย์คง และคอยจับสังเกตพฤติกรรมของเคนตั้งแต่นั้นมา
โมรู้จักกับเคนครั้งแรกเพราะตนถือไอศกรีมชนเคนแล้วทำให้เสื้อเคนเลอะ จนในตอนที่ 4 เคนเตรียมแฉ อาจารย์คง เคนเพิ่งรู้ว่าโมเป็นหลานสาวของอาจารย์คง และโม อาจารย์คงและสินก็เพิ่งรู้ว่า เคนเป็นหลานชายของลุงหมายด้วยเช่นกัน
สิน
สินกับสวยเริ่มมีใจ และรู้สึกดีต่อกัน ในตอนที่ 14 เคนปล่อยคลิป คงปล่อยของ ทั้งคู่เริ่มมีความสัมพันธ์ที่ลึกซึ้งเนื่องจากทั้งคู่เมาด้วยกันในร้านเสริมสวยของสวยในตอนที่ 17 สินก็ได้ คงก็ดี โดยทั้งคู่เก็บเรื่องนี้เป็นความลับไม่ให้ใครรู้ และทั้งคู่ก็เริ่มรัก ๆ เลิก ๆ กัน จนสุดท้ายสินถูกสวยบอกเลิกอย่างถาวรในตอนที่ 25 สุดท้ายต้องขายที่
ตอนที่ 23 ไปเถิดไอ้หนู ไปอยู่เมกา สิงห์ (ณัฏฐ์ ทิวไผ่งาม) พี่ชายของสิน ที่แยกทางกันมากว่า 10 ปี ได้มาจากสหรัฐอเมริกา เพื่อมาชวนสินไปเป็นนายแบบเพราะสิงห์อยากไถ่โทษที่สิงห์ได้ทิ้งแม่กับสินตามพ่อไปอยู่ที่สหรัฐอเมริกา แต่สุดท้ายสินก็ตัดสินใจเลือกอยู่กับตำหนักอาจารย์คง
ต่อมาตอนที่ 42 สินสายสืบ สินได้ปลอมตัวไปสืบที่ตำหนักอาจารย์โป่ง (โหน่ง ชะชะช่า) ซึ่งเป็นคู่แข่งของอาจารย์คง แต่ถูกอาจารย์โป่งจับได้ สินจึงสารภาพและขอยาเสน่ห์เพื่อไปหยอดใส่สวย โดยโป่งให้ข้อเสนอด้วยการให้สินช่วยอาจารย์โป่งทำของใส่อาจารย์คง และทำให้อาจารย์คงถูกของเข้าอย่างหนัก จนตอนที่ 44 จากเสน่ห์เป็นเสนียด สินได้แก้คุณไสยให้อาจารย์คง และยอมรับว่าตนเป็นพลั้งพลาดไปช่วยอาจารย์โป่ง
โม
โมรู้จักกับเคนครั้งแรกเพราะตนถือไอศกรีมชนเคนแล้วทำให้เสื้อเคนเลอะ จนในตอนที่ 4 เคนเตรียมแฉ อาจารย์คง เคนเพิ่งรู้ว่าโมเป็นหลานสาวของอาจารย์คง และโม อาจารย์คงและสินก็เพิ่งรู้ว่า เคนเป็นหลานชายของลุงหมายด้วยเช่นกัน
ในตอนที่ 13 เคนถูกเปิดเผย โมได้รู้ความจริงว่าเคนเป็นนายหน้าซื้อที่ดิน เนื่องจากโมได้สงสัยจึงโทรไปถามบริษัทที่ทำการซื้อที่ดิน และโมก็ได้นำเรื่องนี้ไปบอกคนอื่น ๆ ในชุมชน โมจึงโกรธ และเกลียดเคนอย่างมาก ต่อมาในตอนที่ 15 จะไลฟ์ หรือจะร่วง ตำหนักอาจารย์คงได้มีการไลฟ์ดูดวง แต่อาจารย์คงได้เผลอกลับกล้องที่ไลฟ์ จนทำให้คนในโซเชี่ยลรู้ว่าตำหนักนี้หลอกลวง ทำให้โมถูกฟ้องร้องและตกงานเนื่องจากได้นำข้อมูลลูกค้าประกันไปใช้ในการดูดวง จนโมต้องตัดสินใจขายที่ดินให้กับเคนด้วยราคา 12 ล้านบาท ในตอนที่ 16 บ้านหลังนี้ ผีดุ ซึ่งในระหว่างการเซ็นสัญญายินยอมซื้อขาย อาจารย์คงถูกวิญญาณขุนบรรพต (เกรียงศักดิ์ เหรียญทอง) เข้าสิงเพราะขุนบรรพตไม่ยอมให้ลูกหลานขายบ้านหลังนี้ หลังจากนั้นเคนตัดสินใจลาออกจากบริษัทซื้อที่ดินที่ตนได้ทำงาน
หลังจากที่โมรู้ว่าเคนได้ลาออกจากบริษัท ตนจึงชักชวนเคนกลับมาทำงานที่ตำหนักด้วยกัน และทั้งคู่ก็เริ่มพูดคุยดูใจ จนในตอนที่ 25 สุดท้ายต้องขายที่ โมและเคนตัดสินใจเป็นแฟนกัน หลังจากที่โมและเคนคบหาดูใจกัน ในตอนที่ 28 รักนี้ ผีไม่ปลื้ม วิญญาณอาจารย์เทพสถิต (ติ๊ก กลิ่นสี) ได้มาหาโม เพราะอาจารย์เทพสถิตหวงโม เป็นห่วงไม่อยากให้โมมีแฟน โมจึงขอต่อรองกับอาจารย์เทพสถิต จนอาจารย์เทพสถิตได้ข้อตกลงกับโมว่า ห้ามอยู่กับเคนสองต่อสอง และ ห้ามทั้งคู่แตะเนื้อต้องตัวกัน จนในตอนที่ 30 ลูกค้าประจำ อาจารย์เทพสถิตเกิดอาการรู้สึกไม่ดีที่กีดกันความรักของโม จนทำให้โมและเคนไม่มีความสุข อาจารย์เทพสถิตจึงตัดสินใจให้ทั้งคู่รักกัน
ตั้งแต่ตอนที่ 51 รักแรกแยกยาก รักมากยากแยก โมได้ลองแต่งตัวเป็นแม่หมอเพื่อจะช่วยอาจารย์คงหาลูกค้าเข้าตำหนัก แต่กลับกลายเป็นว่าโมเริ่มจะมีญาณทิพย์ ลางบอกเหตุให้คนต่าง ๆ ที่มาดูดวงอย่างแม่นยำโดยเฉพาะเรื่องความรัก และเมื่อเวลาที่โมได้ใช้ญาณทิพย์ทำนายเหตุการณ์ต่าง ๆ โมมักจะเกิดอาการปวดหัวและป่วยตามมา
สวย
สินกับสวยเริ่มมีใจ และรู้สึกดีต่อกัน ในตอนที่ 14 เคนปล่อยคลิป คงปล่อยของ ทั้งคู่เริ่มมีความสัมพันธ์ที่ลึกซึ้งเนื่องจากทั้งคู่เมาด้วยกันในร้านเสริมสวยของสวยในตอนที่ 17 สินก็ได้ คงก็ดี โดยทั้งคู่เก็บเรื่องนี้เป็นความลับไม่ให้ใครรู้ และทั้งคู่ก็เริ่มรัก ๆ เลิก ๆ กัน และสวยก็ได้ตัดสินใจบอกเลิกสินอย่างถาวรในตอนที่ 25 สุดท้ายต้องขายที่
ในตอนที่ 44 จากเสน่ห์เป็นเสนียด สินได้นำน้ำมันผีจากอาจารย์โป่ง (โหน่ง ชะชะช่า) มาป้ายสวย เพราะคิดว่าน้ำมันที่อาจารย์โป่งให้เป็นน้ำมันพราย จนสุดท้ายอาจารย์คงต้องมาช่วยแก้ของให้สวย
วิท
วิทเป็นคนแรกที่รู้เรื่องความรักลับ ๆ ของสินกับสวย จากการจับพฤติกรรมของสินกับสวย ในตอนที่ 17 สินก็ได้ คงก็ดี จนสุดท้ายทั้งคู่ก็ยอมรับเรื่องนี้กับวิท และจากนั้นมาวิทก็ตกมาเป็นที่ปรึกษาปัญหาชีวิตคู่ของทั้งสองคน
ในตอนที่ 26 วิทกลับไปแต่งงาน ขุนหมื่น (จาตุรงค์ พลบูรณ์) พ่อของวิท เดินทางมาจากราชบุรี เพื่อจะมาบังคับให้วิทกลับไปแต่งงาน โดยวิทหาวิธีสารพัดในการโกหกพ่อให้ยกเลิกการแต่งงาน จนในที่สุดวิทก็สารภาพกับพ่อว่า ตนไม่ได้ชอบผู้หญิง แต่ขุนหมื่นยื่นคำขาดให้วิทกลับไปแต่งงานกับผู้หญิงที่ขุนหมื่นหามาให้ ซึ่งวิทไม่ยอมแต่งจึงทำให้ ขุนหมื่นตัดขาดความเป็นพ่อลูก และตัดวิทออกจากมรดก
ลุงหมาย
ในตอนที่ 14 เคนปล่อยคลิป คงปล่อยของ ลุงหมายได้พลาดไปปล่อยคลิปแฉการใบ้สลากกินแบ่งรัฐบาลของตำหนักอาจารย์คงผ่ากทางเฟสบุ๊คของเคน แต่เลขที่ออกดันตรงกับเลขที่อาจารย์คงใบ้ในคลิปจึงทำให้ตำหนักอาจารย์ดังกว่าเดิม
ใน''ตอนที่ 19 แค้นรัก.. ขุนบรรพต'' ขุนบรรพต (เกรียงศักดิ์ เหรียญทอง) ได้รู้ว่าลุงหมาย คือขุนทอง เพื่อนรักเพื่อนแค้นของขุนบรรพตในชาติก่อน ซึ่งขุนทองได้พามะปราง หรืออารยาในชาติที่แล้ว (ปนัดดา วงศ์ผู้ดี) หนีขุนบรรพตไปมีครอบครัวด้วยกัน
รองเท้า
รองเท้า เป็นเครื่องใช้ที่มนุษย์นำมาใช้กับเท้า เพื่อป้องกันสิ่งสกปรกและอันตรายอันเกิดจากการสัมผัสกับพื้นผิวต่างๆ หรือการเจ็บเท้าจากการเดินหรือ การวิ่ง รองเท้ามีหลายประเภทตามวัสดุและประโยชน์การใช้งาน ในปัจจุบันรองเท้าจัดเป็นเครื่องแต่งกายที่มีความหลากหลายตามสมัยนิยม เช่น รองเท้าแตะ รองเท้าผ้าใบ รองเท้าส้นสูง รองเท้าสำหรับการเล่นกีฬา ซึ่งได้แยกตามประเภทของกีฬาแต่ละชนิดอีกด้วย เช่น รองเท้าสำหรับตีกลอฟ์ รองเท้าสำหรับเล่นฟุตบอล เป็นต้น รองเท้าเพื่อสุขภาพ รองเท้าปีนเขา ฯลฯ
ประวัติศาสตร์
นักโบราณคดี พบรองเท้าแตะที่ทำด้วยเปลือกไม้ 50 คู่ ในถ้ำ Fort Rock ในรัฐออริกอน ซึ่งมีอายุมากกว่า 5000 ปี เชื่อว่า Fort Rock เป็นโรงงานรองเท้าที่เก่าแก่ที่สุดในโลก
คนค้นฅน
คนค้นฅน เป็นรายการเกี่ยวกับการดำรงชีวิตของแขกรับเชิญในรายการ ผลิตโดย บริษัท ทีวีบูรพา จำกัด เป็นรายการแรกของบริษัท เริ่มออกอากาศตอนแรกในคืนวันอังคารที่ 1 เมษายน พ.ศ. 2546 เวลา 22.00 น. ทาง โมเดิร์นไนน์ทีวี ในตอนที่มีชื่อว่า เถร…คนดีท่าพระจันทร์ แขกรับเชิญ (ในรายการจะเรียกว่า "คนต้นเรื่อง") ส่วนใหญ่จะเป็นคนที่ขาดด้อยโอกาสหรือคนพิการ (มีอยู่เทป1|หนึ่งที่ออกอากาศเกี่ยวกับปู่เย็นแห่งแม่น้ำเพชรบุรี)
วันเวลาออกอากาศ
วันและเวลาที่ออกอากาศ มีการเปลี่ยนแปลงอยู่หลายช่วง
มัสยิดญามิอุลอัลฟาร์
มัสยิดญามิอุลอัลฟาร (කොලඹ කොටුව රතු පල්ලිය, மஸ்ஜிதுல் ஜாமிஉல் அஃபார் அல்லது சம்மாங்கோடு பள்ளிவாசல், รู้จักในภาษาปากว่า สัมมันโกตตุปัลลิ, รฐูปัลลิยะ และ มัสยิดแดง) เป็นมัสยิดทางประวัติศาสตร์ในโคลัมโบ, ประเทศศรีลังกา โดยตั้งอยู่บนทางแยกที่สองในเพ็ตตาฮ์
ประวัติ
การก่อสร้างเริ่มขึ้นในค.ศ. 1908 และสำเร็จในค.ศ. 1909 โดยมีการมอบอำนาจหน้าที่ของมัสยิดโดยประชาคมมุสลิมอินเดียท้องถิ่น (local Indian Muslim community) เพื่อเติมเต็มการละหมาด 5 เวลาและละหมาดวันศุกร์ ผู้ออกแบบและสร้างมัสยิดมีชื่อว่า Habibu Labbe Saibu Labbe ซึ่งออกแบบรายละเอียด/ภาพจากสถาปัตยกรรมอินโด-ซาราเซนตามคำขอของนักค้าจากอินเดียใต้ (South Indian traders) ตัวมัสยิดมีรูปแบบสถาปัตยกรรมผสมกัน โดยใช้องค์ประกอบจากสถาปัตยกรรมอินเดียกับอินโด-อิสลาม ผสมกับสถาปัตยกรรมฟื้นฟูกอทิกและฟื้นฟูคลาสสิก ในตอนแรก ตัวมัสยิดจุคนถึง 1,500 คน ถึงแม้ว่าจะมีผู้มาละหมาดประมาณ 500 คนก็ตาม
จุดเด่นของมัสยิดคือ ตึกสองชั้นที่มีสีแดงขาวสลับกับเป็นแถบคล้ายลูกอม ซึ่งมีหอนาฬิกา และทำให้ระลึกถึงมัสยิดจาเม็กในกัวลาลัมเปอร์, ประเทศมาเลเซีย (ก่อสร้างในปีค.ศ. 1910)
ใน ค.ศ. 1975 ด้วยความช่วยเหลือของฮาจี โอมาร์ ทรัสต์ (Haji Omar Trust) เขาได้ซื้อตึกรอบข้างเพื่อขยายมัสยิดให้มีความจุถึง 10,000 คน